CELEX: 62019CN0899
Language: hr
Date: 2019-12-04 00:00:00
Title: predmet C-899/19 P: Žalba koju je 4. prosinca 2019. podnijela Rumunjska protiv presude Općeg suda (drugo vijeće) od 24. rujna 2019. u predmetu T-391/17, Rumunjska protiv Komisije

17.2.2020   
            
            
               HR
            
            
               Službeni list Europske unije
            
            
               C 54/42
            
         
      Žalba koju je 4. prosinca 2019. podnijela Rumunjska protiv presude Općeg suda (drugo vijeće) od 24. rujna 2019. u predmetu T-391/17, Rumunjska protiv Komisije
      (predmet C-899/19 P)
      (2020/C 54/46)
      Jezik postupka: rumunjski
      
         Stranke
      
      
         Žalitelj: Rumunjska (zastupnici: E. Gane, L. Lițu, M. Chicu, agenti)
      
         Druge stranke u postupku: Europska komisija, Mađarska
      
         Zahtjevi
      
      Žalitelj od Suda zahtijeva da:
      
                  —
               
               
                  prihvati žalbu, u cijelosti ukine pobijanu presudu Općeg suda u predmetu T-391/17, odluči u predmetu T-391/17 tako da prihvati tužbu za poništenje Odluke (EU) 2017/652
               
            ili
      
                  —
               
               
                  prihvati žalbu, u cijelosti ukine pobijanu presudu Općeg suda u predmetu T-391/17 i vrati predmet T-391/17 na ponovno suđenje Općem sudu Europske unije kako bi prihvatio tužbu za poništenje i poništio Odluku (EU) 2017/652;
               
            
                  —
               
               
                  naloži Komisiji snošenje troškova.
               
            
         Žalbeni razlozi i glavni argumenti
      
      
                  A.
               
               
                  Povreda odredaba Ugovora EU-a koje se odnose na nadležnosti Unije
                  Opći sud čini pogrešku koja se tiče prava kada, povredom načela dodjeljivanja ovlasti utvrđenog u članku 5. stavku 2. Ugovora o Europskoj uniji, izjednačava vrijednosti navedene u članku 2. UEU-a s posebnim djelovanjem/ciljem u području nadležnosti EU-a i poziva Komisiju na podnošenje konkretnih akata čiji je glavni cilj poštovanje prava pripadnika nacionalnih i jezičnih manjina te bogate kulturne i jezične raznolikosti.
               
            
                  B.
               
               
                  Povreda članka 296. stavka 2. UFEU-a
                  Opći sud je pogrešno tumačio članak 296. stavak 2. UFEU-a kada je riječ o Komisijinoj obvezi obrazlaganja pogrešno zaključujući da je poštovala tu obvezu, vezano za okolnosti predmeta, u kontekstu u kojem Komisija nije iznijela pravna razmatranja koja su imala ključnu važnost u strukturi Odluke (EU) 2017/652 te je osim toga značajno izmijenila vlastito stajalište koje je prethodno iznijela, a da nije objasnila koje su to nastale promjene koje opravdavaju izmjenu stajališta.
               
            
                  C.
               
               
                  Postupovne nepravilnosti kojima se dovode u pitanje žaliteljevi interesi
                  Činjenicom da su, u okviru usmenog postupka u predmetu T-391/17, glavne točke rasprave bile, na zahtjev Općeg suda, isključivo o aspektima dopuštenosti tužbe za poništenje, dok je, u kontekstu donesene presude, taj sud razmatrao isključivo aspekte koji se tiču merituma, pravilnost postupka je ugrožena.